U skladu sa članom 107. Zakona o visokom obrazovanju („Službene novine Kantona Sarajevo“, broj: 36/22), članom 174. Statuta Univerziteta u Sarajevu, Pravilima studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu, Odlukom Senata Univerziteta u Sarajevo broj: 01-11-45/24 od 26.06.2024. godine o bitnim elementima ugovora o studiranju i Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu („Službene novine Kantona Sarajevo“, br.: 19/09, 31/12, 36/12, 4/15, 15/15, 16/18, 21/18 i 25/21), ugovorne strane:

**1. UNIVERZITET U SARAJEVU - ELEKTROTEHNIČKI FAKULTET** (u daljnjem tekstu: članica), sa sjedištem u Sarajevu, Zmaja od Bosne bb, zastupan od dekana, prof. dr. Jasmin Velagić, i

**2. KANDIDAT/STUDENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_(u daljnjem tekstu: kandidat/student),

(ime i prezime)

rođen/a \_\_\_\_\_\_\_\_\_\_\_\_\_\_\_\_\_\_\_godine u \_\_\_\_\_\_\_\_\_\_\_\_\_\_\_\_\_\_\_, JMBG \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (datum rođenja) (mjesto rođenja)

upisan/a akademske 2025/2026. godine na stručni studij “Razvoj softvera”, u statusu redovnog samofinansirajućeg kandidata/studenta, zaključuju:

**UGOVOR O STUDIRANJU**

za stručni studiju

**Predmet ugovora**

**Član 1.**

Predmet ovog ugovora je reguliranje međusobnih prava i obaveza između članice i kandidata/studenta.

**Prava i obaveze članice**

**Član 2.**

Članica se obavezuje da kandidatu/studentu obezbijedi uvjete za prisustvo i praćenje nastave, polaganje ispita u propisanim ispitnim rokovima, stjecanje diplome i odgovarajućeg stručnog/naučnog zvanja po okončanju studija u skladu sa studijskim programom, kao i druga prava utvrđena Zakonom o visokom obrazovanju Kantona Sarajevo, Statutom Univerziteta u Sarajevu, Pravilima studiranja za prvi i drugi ciklus studija, integrisani, stručni i specijalistički studij na Univerzitetu u Sarajevu i drugim važećim aktima Kantona Sarajevo, Univerziteta u Sarajevu i članice.

**Član 3.**

Članica ima pravo da od kandidata/studenta naplati školarinu, upisninu kao i druge naknade koje uključuju naknadu za razvoj informacionog sistema i informacione infrastrukture na Univerzitetu u Sarajevu i druge usluge utvrđene aktom Osnivača kojim se uređuje visina participacije.

**Prava i obaveze kandidata/studenta**

**Član 4.**

U skladu sa Zakonom o visokom obrazovanju Kantona Sarajevo, Statutom Univerziteta u Sarajevu i Pravilima studiranja, kandidat/student ima sljedeća prava:

1. prisustvovanje svim oblicima nastave,
2. kvalitetan nastavni proces u skladu sa usvojenim planom i programom,
3. blagovremeno i tačno informiranje o svim pitanjima koja se odnose na studij,
4. da na transparentan način bude upoznat o rasporedu nastave i ispitnim terminima na nivou studijske godine i to u prve dvije sedmice studijske godine,
5. ravnopravnost u pogledu uvjeta studija i tretmana na visokoškolskoj ustanovi kao i na povlastice koje nosi status kandidata/studenta,
6. različitost i zaštitu od diskriminacije,
7. pravo na zdravstvenu zaštitu u skladu sa Zakonom,
8. korištenje biblioteke i drugih usluga koje se pružaju studentima na visokoškolskoj ustanovi, a u

skladu sa općim aktima članice/Univerziteta,

1. konsultacije i pomoć akademskog osoblja u savladavanju nastavnog sadržaja, a posebno pri izradi završnog rada,
2. slobodu mišljenja i iznošenja ličnih stavova koji su u vezi sa nastavnim sadržajem u toku realiziranja nastavnog procesa,
3. evaluaciju rada akademskog osoblja,
4. priznavanje i prijenos bodova između visokoškolskih ustanova s ciljem osiguranja mobilnosti,
5. učešće u postupku izbora za studentsko predstavničko tijelo i druga tijela ustanovljena Statutom

Univerziteta u Sarajevu,

1. sudjelovanje u radu studentskih organizacija,
2. sudjelovanje u radu i odlučivanju tijela fakulteta u skladu sa Statutom,
3. završiti studijski program po kojem je upisan na fakultet Univerziteta u Sarajevu u roku trajanja jednog ciklusa studija plus dvije studijske godine,
4. zaštitu u slučaju povrede nekog od njegovih prava na način utvrđen Zakonom i Statutom,
5. druga prava predviđena Statutom i drugim općim aktima Univerziteta ili fakulteta.

**Član 5.**

1. Kandidat/student ima pravo završiti studijski program na koji je upisan u roku ne dužem od njegovog nominalnog trajanja produženog za dvije akademske godine.
2. Članica zadržava pravo izmjena i dopuna nastavnog plana i programa u skladu sa Zakonom o visokom obrazovanju Kantona Sarajevo i Statutom Univerziteta u Sarajevu i ne može se primjenjivati retroaktivno, u smislu utvrđivanja dodatnih obaveza kandidatu/studentu i to za studijsku godinu koju je kandidat/student uspješno okončao te za tekuću studijsku godinu.
3. O izmjenama i dopunama nastavnog plana i programa članica je dužna blagovremeno informirati kandidata/studenta.

**Član 6.**

Kandidat/student koji studira na članici Univerziteta u Sarajevu ima sljedeće obaveze:

1. pridržavati se Pravila studiranja koja je propisao Univerzitet u Sarajevu,
2. ispunjavati nastavne i druge obaveze kandidata/studenta,
3. iskazivati poštovanje prema pravima akademskog i neakademskog osoblja, kao i pravima drugih

studenata na članici,

1. uredno izvršavati svoje studijske obaveze i učestvovati u akademskim aktivnostima,
2. poštivati kućni red, etički kodeks i kodeks ponašanja i oblačenja,
3. postupati savjesno sa imovinom članice, a u slučaju nesavjesnog postupanja i pričinjene materijalne štete dužan je istu nadoknaditi u skladu sa odlukom vijeća članice,
4. druge obaveze utvrđene Zakonom, Statutom ili drugim aktom Univerziteta u Sarajevu.

**Finansiranje studija**

**Član 7.**

1. Jedinične cijene usluga, upisnina i školarina utvrđene su odlukama Upravnog odbora Univerziteta u Sarajevu i Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu (“Službene novine Kantona Sarajevo“, broj: 19/09, 31/12, 36/12, 4/15, 15/15, 16/18, 21/18 i 25/21).

Školarina u iznosu 2.000,00 KM, po osnovu Odluke o visini participacije/Odluke Upravnog odbora Univerziteta u Sarajevu, uplatit će se:

a) jednokratno, u punom iznosu prilikom upisa u odgovarajuću godinu studija,

b) u dvije rate:

* Prva rata u iznosu 1.000,00 KM uplaćuje se:

a) prilikom upisa prve godine studija

b) najkasnije 10 dana prije početka akademske godine.

* Druga rata u iznosu 1.000,00 uplaćuje se najkasnije 10 dana prije početka nastave u ljetnom semestru
1. Uplata školarine i upisnine vrši se na jedinstveni račun trezora u skladu sa Instrukcijom za uplate studenata Univerziteta u Sarajevu – Elektrotehničkog fakulteta (objavljena na web stranici Fakulteta http://www.etf.unsa.ba), a koja je usklađena sa Instrukcijom o razvrstavanju i načinu uplate javnih vlastitih prihoda Univerziteta/članica, broj: 02-1-2/24 od 09. 01. 2024. godine, kojom je utvrđeno razvrstavanje i način uplate prihoda koje članice Univerziteta u Sarajevu ostvaruju obavljanjem svoje osnovne djelatnosti i koji predstavljaju javne prihode Budžeta Kantona Sarajevo, javne vlastite prihode članica Univerziteta, tekuće transfere i donacije, kapitalne transfere i ostale vrsta prihoda Univerziteta/članica a vezi sa Pravilnikom o javnim vlastitim prihodima Univerziteta u Sarajevu, broj: 02-45-2/23 od 11. 12. 2023. godine.

**Član 8.**

Troškovi participacije cijena usluga članica koji nisu obuhvaćeni članom 7. ovog ugovora padaju na teret kandidata/studenta, shodno Odluci Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu te fakulteta i akademija u njegovom sastavu.

**Član 9.**

Kandidat/student ne može upisati narednu studijsku godinu, polagati ispite iz bilo kojeg predmeta u semestru, ukoliko nije uplaćena školarina na način predviđen članom 7. ovog ugovora.

**Član 10.**

1. Ukoliko kandidat/student ne izvrši uplatu školarine u rokovima utvrđenim Odlukom Senata, članica će ga pisanim putem upozoriti na njegovu obavezu plaćanja.
2. Ukoliko kandidat/student i nakon upozorenja ne uplati zaostalu školarinu, članica može raskinuti ovaj ugovor te pokrenuti postupak s ciljem naplate dugovanja.

**Član 11.**

1. Kandidat/student koji je uplatio školarinu, a koji odluči da se ispiše sa studijskog programa prije početka nastave u akademskoj godini za koju je školarina uplaćena, ima pravo na povrat uplaćenih sredstava i može podnijeti zahtjev za povrat uplaćenog iznosa na ime školarine. Zahtjev za povrat uplaćenih sredstava na ime školarine podnosi se najkasnije 15 dana prije početka akademske godine.
2. Ukoliko kandidat/student nakon početka akademske godine napusti studij, članica zadržava iznos do tada uplaćenih sredstava na ime školarine, uz obavezu kandidata/studenta kojem je uplata školarine odobrena u ratama da izmiri preostale troškove školarine za tekuću godinu studija.

**Važenje ugovora**

**Član 12.**

Ovaj ugovor stupa na snagu danom potpisivanja i važi do završetka studija.

**Ostale odredbe**

**Član 13.**

Na odnose koji nisu regulirani ovim ugovorom primijeniti će se odredbe Zakona o visokom obrazovanju Kantona Sarajevo, Statuta Univerziteta u Sarajevu, Pravila studiranja i drugih važećih akata.

**Član 14.**

Eventualne izmjene ovog ugovora će se definirati aneksom ugovora.

**Član 15.**

1. Ugovorne strane saglasne su da eventualne sporove prvenstveno rješavaju mirnim putem.
2. U slučaju da nastali spor stranke ne riješe sporazumno, nadležan je Općinski sud u Sarajevu.

**Član 16.**

Ovaj ugovor se sačinjava u dva istovjetna primjerka, od kojih svaka ugovorna strana zadržava po jedan ugovor.

 **KANDIDAT/STUDENT FAKULTET**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime kandidata/studenta Dekan

Sarajevo, datum: